हर किसी की नजरें इस बात पर टिकी हुई थीं कि 'बिग बॉस-7' का विनर कौन होगा? लेकिन शनिवार को इस सस्पेंस से परदा हट गया. जानी टीवी स्टार और मॉडल गौहर खान को बिग बॉस 7 का विजेता घोषित किया गया. तनिषा मुखर्जी, एजाज खान और संग्राम सिंह क्रम से दूसरे, तीसरे और चौथे स्थान पर रहे.



यह लगातार चौथा मौका है जब किसी महिला सदस्य ने बिग बॉस का खिताब अपने नाम किया है. इससे पहले श्वेता तिवारी, जूही और उर्वशी ढोलकिया ने बिग बॉस को जीता था.

गौहर कहा करती थीं कि जो रसोई में काम करता है वह जीतता है. गौहर खान किसी भी टास्क में सबसे मजबूत कंटेस्टेंट साबित हुईं तो वहीं एजाज बिग बॉस के घर के एंटरटेनर साबित हुए हैं. तनिषा भरोसेमंद दोस्त रहीं तो संग्राम अपने पॉजिटिव नेचर से लोगों के बीच लोकप्रिय हो गए.

104 दिनों से बिग बॉस के घर में रह रहे ये चारों बाहरी दुनिया से बेखबर थे. इस दौरान इन चारों पर 80 कैमरों की नजर रही है. बिग बॉस का सातवां सीजन 15 सितंबर से कलर्स चैनल पर शुरू हुआ था. 14 सेलेब्रिटीज के साथ बिग बॉस-7 का सफर शुरू हुआ था. पांच अन्य सेलेब्रिटीज ने वाइल्ड कार्ड के जरिए बिग बॉस के घर में एंट्री की.

तनिषा-अरमान कोहली के अलावा गौहर खान-कुशाल टंडन के रोमांस ने इस सीजन में सुर्खियां बटोरीं.

बिग बॉस के बाकी सीजन की तरह ये सीजन भी लड़ाइयों, रोमांस और विवादों से अछूता नहीं रहा. बिग बॉस-7 के फिनाले में होस्ट सलमान खान ने स्पेशल परफॉरमेंस दी.

विनर अनाउंस होने से पहले गौहर खान की मां राजिया जफर खान ने कहा था, 'अपनी बच्ची पर नाज है मुझे. वो बड़ी समझदारी और सच्चाई से आगे बढ़ी है.'

तनिषा की मां तनुजा भी इस मौके पर मौजूद थीं और उन्होंने कहा, 'मैं रोज देखती थी शो, जब वो रोती थी तो मैं भी रोती थी. मुझे अपनी बेटी पर गर्व है. मेरी नजर में वो विजेता है.'

सलमान खान ने कहा कि गौहर और तनिषा शो पर एक-दूसरे के खिलाफ ही नजर आईं. दोनों दो अलग-अलग ग्रुप की कप्तान सी बन गई थीं. सलमान ने मजाकिया अंदाज में कहा, 'और मुझे ये बताने की जरूरत नहीं है कि दोनों टीमों के वाइस कैप्टन कौन थे.'

लोग मुझे संग्राम की गर्लफ्रेंड के रूप में पहचानने लगे हैं: पायल रोहतगी

... जब तनिषा के लिए अरमान ने भेजे फूल

तनिषा और अरमान के बीच किसिंग...

PHOTO: Bigg Boss 7 की हसीनाओं की दिलकश अदाएं

PHOTO: BIGG BOSS: जिन्‍होंने बीच में छोड़ दिया सफर...

